Søkt verður eftir leiðara til Barnaverndartænastuna í Vágum. Vit leita eftir einum framsøknum leiðara, sum við fakligum nærlagni myndar barnaverndarøkið í Vágum. Afturfyri bjóða vit eitt avbjóðandi starv á einum spennandi arbeiðsplássi við góðum starvsfeløgum, har tú hvønn dag gert mun og skapar úrslit. Endamál og uppgávur Endamálið við Barnaverndartænastuni er at tryggja, at børn, sum vaksa upp undir viðurskiftum, ið kunnu skaða teirra heilsu og menning, fáa neyðuga hjálp og umsorgan rættstundis–fyri at hesi kunnu hjálpast til ein tryggan uppvøkstur. Uppgávurnar fevna m. a. um støðugt at menna tænastuna, so hon røkkur endamálinum í barnaverndarlógini, at kanna og kenna økið Barnaverndartænastan virkar í, at tryggja gott, skipað samskifti við børn og vaksin, og at tryggja fakliga dygga og sakliga málsviðgerð. Høvuðsuppgávurnar hjá leiðaranum eru annars: at fyrisita Barnaverndartænastuna fakliga, umsitingarliga og fíggjarliga dygt, soleiðis at hon støðugt er dagførd og virkar í tráð við galdandi lógir og reglur, og heldur játtanina. at raðfesta tíðina væl ímillum at menna, samskifta og málsviðgera at fyrireika mál og tryggja Barnaverndarnevndini fakliga væl undirbygd tilmæli at ganga á odda, fylgja við og kunna seg um ta menning, sum fer fram á økinum at tryggja fakliga menning, trivnað og tvørfakligt samstarv í Barnaverndartænastuni at hava ábyrgd av SSP-samstarvinum at mynda Barnaverndartænastuna úteftir í fakligum samstørvum og fundum at vera skrivari í samstarvsnevndini fyri Barnaverndartænastuna Førleikakrøv Barnaverndartænastan í Vágum væntar, at umsøkjarin hevur: Viðkomandi útbúgving (ar) og arbeiðsroyndir Góð samstarvsevni, og er samstarvsfús/ur og fleksibul Er ábyrgdarfull/ur, miðvís/ur og kann arbeiða sjálvstøðugt Er jalig/ur av lyndi og hevur førleikan at síggja, finna og fremja skilagóðar loysnir Hevur virðing fyri og vilja til at samstarva við politisku skipanina Setanar- og lønarviðurskifti Starvið er fulla tíð og verður lønt sambært sáttmála millum Kommunala Arbeiðsgevarafelag Føroya og avvarðandi fakfelag. Umsókn Skrivlig umsókn við prógvum, cv, revsiváttan og øðrum viðkomandi skjølum skal sendast til: Umsóknarfreistin er 22. juni 2021 kl. 12.00. Umsóknin skal merkjast” Leiðari í BVT”. Upplýsingar og samband Meira fæst at vita um starvið við at venda sær til Bjarni Prior, forman í samstarvsnevndini á tlf. 794410, ella Eyð Ellingsgaard, næstforkvinna í samstarvsnevndini á tlf. 233200 Sørvágs og Vága kommunur reka felags barnaverndartænastu sambært lóg um barnavernd. Barnaverndarumsitingin er skipað sum sjálvstøðug eind við leiðara, ið hevur ábyrgd av fakligu-, umsitingarligu- og fíggjarligu leiðsluni. Leiðarin vísir til formannin í samstarvsnevndini fyri Barnaverndartænastuni og hevur starvsstað í Vága kommunu.